google/wiki40b huggingface dataset:
Trans Maldivian Airways

Historie

Selskapet starta i 1989 med helikopterflyginger og hette først Hummingbird Island Helicopters. I januar 1999 gikk selskapet over til å operere bare sjøfly. Ved sida av ruter fra flyplassen ved hovedstaden til turistdestinasjoner rundt om i landet, utfører selskapet charter- og ambulanseflyginger. I 2013 blei selskapet kjøpt av det amerikanske kapitalfondet Blackstone, som også kjøpte Maldivian Air Taxi. Flygingene fortsatte med navnet Maldivian Air Taxi.

Flyflåte

Flyflåten til Trans Maldivian Airways består av Twin Otter.
The Spektors

The Spektors var et australsk rocke-band fra Perth, startet i 1964 av John Collins (vokalist og trommeslager) og den senere AC/DC-vokalisten Bon Scott (trommeslager og vokalist). Sammen med Brian Gannon (bassist), Wyn Milson (gitarist) og Murray Gracie (gitarist, vokalist), hadde bandet en viss lokal suksess som coverband. Låtene de spilte var hovedsakelig coverlåter fra de mest populære bandene på midten av 1960-tallet, som for eksempel The Rolling Stones og The Beatles. Av og til byttet Collins og Scott plass, slik at Collins spilte trommer og Scott sang låter som Van Morrisons «Gloria». I 1966 sluttet Collins og Scott i bandet for å starte bandet The Valentines.
Carl Otto Løvenskiold

Utmerkelser

Løvenskiold ble i 1889 utnevnt til ridder St. Olavs Orden, forfremmet til kommandør i 1899 og utnevnt til storkors 13. desember 1912 «for almennyttig virksomhed». Løvenskiold var en kortere periode i 1884 kansler for St. Olavs orden. Han var også storkors av den svenske Vasaordenen.
Chefsergent

Chefsergent («sjefsersjant»), også uoffisielt omtalt kronesergent, er en grad i det danske Forsvaret. Chefsergent er den høyeste grad i sersjantgruppen og vil typisk ha vært seniorsergent i 10–12 år først. Der fantes pr. 1. juli 2014 208 chefsergenter i Forsvaret.

Sammenligning med andre land

I NATO er koden OR-9 tilknyttet chefsergentgraden. Denne koden tilkjennegir rangforholdet for militære ansatte på tvers av medlemslandene. Tittelen svarer til Warrant Officer Class I i den britiske hær og i Royal Navy (2004), Master Aircrew i Royal Air Force, Oberstabsfeldwebel i Bundeswehr og Oberstabsbootsmann i Bundesmarine.

Norge

I den norske Hæren er sjefssersjant en funksjon, ikke en grad. Etter innføringen av Militærordningen skal sjefsersjanten inngå i avdelingens ledergruppe, og deres roller, ansvar og myndighet skal defineres likt i hele Hæren uavhengig av nivå. Sjefsersjanter kjennetegnes ved at de bærer stjerne i gradstegnet.
Ichinen sanzen

Ichinen Sanzen (japansk 一念三千), ordrett «3000 eksistensplan i et enkelt øyeblikk av eksistensen» er et teknisk begrep innenfor buddhismen, som er omtalt i Lotussutraen. Dette er læren om at hvert enkelt øyeblikk i livet [Ichinen] inneholder alt av muligheter i 3,000 verdener [sanzen].
Innenfor Nichirenbuddhismen (deriblant Sōka Gakkai) tolkes dette som at Buddhanaturen er potensielt nærværende i hver enkelt person, i hver enkelt sosial handling og i hvert enkelt øyeblikk.
Farid Zarif

Liv og virke

Zarif studerte ved Universitet i Kabul. Han begynte i sitt lands utenrikstjenesten i 1974. En periode var han chargé d'affaires i Havanna og fra 1980 var han ambassadør og Afghanistans faste representant ved FN i New York. Zarif var viseutenriksminister 1987–1989) og utenrikspolitisk rådgiver for Afghanistans president (1989–1991).
Fra 1991 til 1992 arbeidet han for handelskammeret i Afghanistan og gikk deretter i internasjonal diplomatisk tjeneste. Han arbeidet for FN i Eritrea og Sør-Afrika og hadde fra 1994 til 1996 lederansvar for valgavvikling i UNMIL i Liberia. Etter dette arbeidet han med FNs humanitære innsats i Irak. Fra 2004 var han stabssjef i FNs misjon i Irak (UNAMI). Zarif ble deretter stabssjef og fungerende spesialutsending i UNMIS i Sudan. I 2010 fikk han en lederstilling i FNs avdeling for fredsbevarende operasjoner med ansvar for Europa og Latin-Amerika.
Den 11. oktober 2011 ble Zarif utnevnt til FNs generalsekretærs spesialrepresentant for Kosovo og sjef for FNs administrasjon i provinsen (UNMIK).
Taurrhina splendens

Utseende

En middelsstor (ca. 25-30 millimeter), avlang, grønn og hvit gullbasse. Hannen har en forlenget, skovlformet, skinnende hvit panne, bakhodet med er par framoverbøyde kroker. Pronotum er grønt med hvite sidekanter, dekkvingene hvite med grønne striper.

Utbredelse

Slekten er utbredt i det sørøstlige Afrika (Malawi, Zimbabwe og Mosambik).
Slaget ved Utan Butung

Slaget ved Ulan Butung var et slag som ble utkjempet i Ulan Butung i ytre Mongolia den 3. september 1690 mellom styrker fra Qing-dynastiet og styrker fra Dzungarkhanatet.Dzungarernes hær utgjorde en styrke på 20 000 mann, og ble angrepet av den overlegne Qing-hæren på 100 000 mann. Dzungarhæren dannet en kamelmur for å forsvare sine posisjoner. De beseiret Qing-hærens angrep på sin høyre flanke, men ble drevet tilbake på venstre flanke. De trakk seg tilbake i de skogskledde fjellene, uten at Qing-hæren hadde beseiret deres posisjoner. Kommandøren Fuquan, som ledet Qing-hæren, rapporterte om dette som en seier, men ble diskredittert av politiske opponenter.
Scirocco

Scirocco, også kalt sirocco eller jugo, er et vindfenomen i Middelhavet. Siroccovinden kommer fra Sahara og kan komme opp i orkan styrke i Nord-Afrika og Sør-Europa. Lokalt er den kjent som  qibli (قبلی    «som kommer fra qibla».)

Om navnet

Scirocco og sirocco er italienske navn som det greske ordet for vind "σιρόκος" (sirokos) kommer fra, mens jugo er navnet på fenomenet i Kroatia og ghibli i Libya. Scirocco som når sørspissen av Frankrike inneholder mer fuktighet og er der kjent som marin. I de sørvestlige områdene i Spania kalles vinden leveche. Leveche har gjerne med seg rødt støv fra Sahara og assosieres gjerne med uvær og kraftig nedbør.

Utviklingen av scirocco

Scirocco oppstår når en varm og tørr tropisk luftmasse trekkes nordover av lavtrykk som beveger seg østover gjennom Middelhavet. Den kontinentale vinden blandes med kjøligere og fuktigere luft fra den maritime syklonen (lavtrykket), og syklonens rotasjon driver den blandede luften mot sørkysten av Europa.

Virkninger

Sciroccoen skaper tørre og støvete forhold langs den nordlige kysten av Afrika, stormer i Middelhavet og kaldt, fuktig vær i Europa. Den kan vare fra en halv dag opp til flere dager. Vinden kan forårsake helseplager, på grunn av varmen og støvet i Afrika og på grunn av den fuktige kulden i Europa, og støvet i sciroccovinden kan slite på mekaniske innretninger. 
Disse vindene, med hastigheter opp mot 100 km/t, er mest vanlige om våren og høsten. Toppen nås gjerne i mars og november, hvor vinden kan komme opp i orkan styrke.

Lignende vinder

Andre dominerende vindsystemer i regionen er boravinden (nordvestlig) og libecciovinden (sørvestlig).
Prionopsis

Levevis

Larvene utvikler seg under barken på døde trestammer.

Utbredelse

Arten er utbredt på Madagaskar.
Finanstilsynet (Danmark)

Finanstilsynet er en statlig myndighet som hører under Erhvervs- og Vækstministeriet, og som primært har til oppgave å føre tilsyn med finansielle virksomheter samt med verdipapirmarkedet i Danmark.
Finanstilsynet ble opprettet 1. januar 1988, da det daværende Tilsynet med Banker og Sparekasser ble slått sammen med Forsikringstilsynet.
Tilsynet med finansielle virksomheter omfatter banker, realkredittinstitusjonner, forsikringsselskaper, pensjonskasser, forsikringsmeglere, Arbejdsmarkedets Tillægspension, Lønmodtagernes Dyrtidsfond, Arbejdsmarkedets Erhvervssygdomssikring, fondsmeglerselskaper og investeringsforeninger, mens tilsynet med verdipapirmarkedet omfatter tilsyn med Københavns Fondsbørs, verdipapirmeglervirksomheter, pengemarkedsmeglervirksomheter, clearingvirksomheter og verdipapirsentraler.
Finanstilsynet ledes av en direksjon på fire medlemmer. Direktøren står til ansvar overfor økonomi- og erhvervsministeren. Direktør er Henrik Bjerre-Nielsen.
Finanstilsynet har dessuten sekretariatsfunksjon for Det Finansielle Virksomhedsråd, Fondsrådet og Pensionsmarkedsrådet.
Xinglong

Xinglong (kinesisk: 兴隆县; pinyin: Xīnglóng Xiàn) er et fylke i provinsen Hebei i Folkerepublikken Kina. Det ligger i byprefekturet Chengde.
I 1999 var folketallet på 230 516 innbyggere.

Samferdsel

Kinas riksvei 112, en ringvei som går rundt Beijings byprovins, fører gjennom området. Beijing–Chengde-jernbanen løper også gjennom det.
Motorsag

Historikk

Øks var det viktigste redskapet for felling, kapping og kvisting i lang tid, men tomanns stokksager som først var brukt for kapping, tok opp konkurransen i nyere tid. I 1850 ble det lagt ned forbud mot øksebruk for felling av salgsvirke i Norge. De første enmannssager, tømmersvanser, kom med svenske tømmerhoggere til Norge ved århundreskiftet til det tjuende århundret. Sagbruk var allikevel et meget anstrengende arbeid, og det var derfor en pågang i ønsket om motordrift gjennom 1800-tallet. Den første dampdrevne motorsagen ble patentert i USA i 1858, men A. Ransomes i 1879 klart å finne opp den første praktiske dampsagen, Ransome Steam Tree Feller, som kunne sendes ut i et avvirkningsområde med en dampkjel i senteret hvorfra slanger gikk til sagene. Dette var begynnelsen på motoriserte sager, som i de neste tiår var utviklet med ulike drivemetoder og ulike fremgangsmetoder for saging.
De første brukbare motorsagene kom som tomannssager i 1917. Enmannsmotorsagene kom i bruk like etter den annen verdenskrig. De første sagene ble brukt til felling og kapping. Rundt 1970 ble sagene så lette at de var brukbare til å kviste med. I 1925 kom Fezer & tool eller i dag Festool med verdens første transportable motorsag som kunne brukes av to eller en personer. 
Innføringen av motorsagen var ikke populært til å begynne med i de norske skogene hvor skogsarbeiderne var skeptisk mot kostbare og kompliserte motorredskaper, dermed måtte staten grepet inn for å finne de beste egnede eksempler og åpne opp for bruk i skogsarbeid. Stortinget vedtok et innkjøp av 1000 motorsag fra USA og Canada i 1947, bare 200 ble solgt i det neste året. Allikevel skulle motorsagen få sitt gjennombrudd i 1950-tallet ettersom mangel på arbeidskraft og krav om rasjonalisering tvunget fram kostnadskutt. Den norske motorsagprodusenten Jobu A/S som hadde startet i 1947, produserte en lokal enmannssag utformet som et håndredskap, Jobu Junior, som svar på skogsarbeidernes ønsker om et enkelt og praktisk redskap. Jobu Junior var den letteste motorsagen i verden med en vekt på 11 kg i sin tid, og ble raskt et populært valg. Jobu ble en kjent merke blant de mange motorsagprodusentene fram til 1980, over 340,000 motorsager var produsert fra 1948 til 1980.

Andre verneutfordringer

Brukeren vil puste inn eksos (fra sagmotoren under bruken), samt sagkjedeolje som spruter ut på kjedet for å smøre dette, og spres som en tåke i luften på grunn av kjedets aksjon. Begge deler kan medvirke til alvorlige helseproblemer. For å redusere eksosproblemet finnes det såkalt miljøbensin hvor enkelte skadelige stoffer er fjernet. Denne selges ferdig blandet med totaktsolje på kanner. (finnes også uten for firetaktsmotorer i gressklippere m.m.). Det finnes også biologisk sagkjedeolje som alternativ til den mer tradisjonelle, mineralske oljen.
Après toi

Eurovision Song Contest

Den luxembourgske kringkasteren CLT håndplukket Vicky Leandros og «Après toi» til å representere landet i Eurovision Song Contest 1972 i Edinburgh lørdag 25. mars. Leandros hadde også representert Luxembourg i konkurransen i 1967, med sangen «L'amour est bleu» som ble nummer fire.
I finalen var «Après toi» det 17. og nest siste bidraget ut på scenen av 18 deltakere. På forhånd var Vicky Leandros en av favorittene til å vinne, takket være en omfattende og godt planlagt pr-kampanje og turné rundt om i Europa før konkurransen.
I avstemningen tok Luxembourg ledelsen fra start og vant til slutt hele konkurransen med 128 poeng – 14 poeng foran vertslandet Storbritannia og «Beg, Steal or Borrow» med The New Seekers. Fra Norge fikk «Après toi» åtte av ti mulige stemmer.

Sangen

«Apres toi» er en dramatisk ballade, hvor jeg-personen forteller sin elsker om hva som vil skje med henne om han skulle forlate henne for en annen. I teksten synger hun: «Etter deg kunne jeg ikke ha levd lenger. Jeg hadde bare levd ved å minnes deg. Etter deg ville jeg hatt våte øyne, tomme hender og et hjerte uten glede.»
Sangen ble utgitt i Storbritannia med engelsk tekst: «Come What May», spilt inn av Leandros. Hun spilte den også inn på tysk («Dann kamst du»), spansk («Y depues»), gresk («Mono esi») og japansk («Kako e»).

Andre versjoner

I Finland spilte Carola Standertskjöld inn en versjon på finsk som «Tulethan – rakastan». I Sverige spilte Ann-Louise Hansson den inn i svensk oversettelse med tittelen «Vad än sker» og i Spania sang Paloma San Basilio den på spansk som «Si te vas».

Listeplasseringer

«Après toi» ble en stor hit i hele Europa etter finalen. Den engelske versjonen lå hele 16 uker på den britiske singellisten med en andreplass som høyeste notering. Den nådde også toppen i Nederland, Sveits og Belgia. I Norge ble imidlertid andreplassen i «Beg, Steal or Borrow» en enda større hit. Det britiske bidraget toppet VG-lista åtte uker på rad, mens «Après toi» lå på andreplass på listen.
Gupu

Gupu gård er et populært utfarts- og bevertningssted i Vestmarka i Bærum.
Det har vært perioder det ikke har vært bosetning på Gupu. Sist gang gården ble ryddet var rundt år 1700. Deler av dagens hovedhus er fra denne tiden. Dagens eier Randi Gupu Johnsen er 8. generasjon som driver gården, og er første eier i familien da hun kjøpte gården av Bærum kommune i 1990. Tidligere generasjoner har vært leilendinger.
I dag går det flere blåmerkede stier gjennom gården og på vinteren blir det preparert skiløyper fra Franskleiv (Vestmarksetra) og fra Semsvannet og disse løypene går videre inn i marka.
Navnet kan komme fra finsk gupu, som betyr «kule» eller «rund høyde», men Asker og Bærum Historielag har i senere tid gått vekk fra teorien med at opphavet til navnet kan komme fra finneinnvandringen til landet. Gupunavnet er funnet i artikler før den tid. Den nye teorien går ut på at navnet kommer fra gyp som betyr juv siden en elv i nærheten som i dag heter Gupuelven går gjennom noen juv før den ender ut i Semsvannet.
Norsk Motorcykkel Union

Norsk Motorcykkel Union (NMCU) ble etablert i 1972 som en landsdekkende organisasjon for gatemotorsyklister. NMCU organiserer i overkant av 10 000 betalende medlemmer. NMCUs øverste organ er sentralstyret som velges på årsmøtet. Leder pr. 4/9-17 er Odd Terje Døvik. NMCU har tillitsvalgte i kretsstyrer, i 15 fylker. NMCU sekretariatet ligger i Moss og har pr. 1/11-17 to heltidsansatte.
NMCU er først og fremst en interessepolitisk organisasjon og er høringsinstans for de ulike direktorater og departementer i saker som angår motorsykkel. NMCU er representert i den europeiske paraplyorganisasjonen FEMA (Federation of European Motorcyclists' Associations).
Pendle

Historie

Stedsanvnet Pendle kommer fra det kumbriske ordet Pen i betydningen «høyde, ås», og er en referanse til åsen Pendle Hill, lokalisert øst for Lancashire. Således er navnet på det moderne distriktet avledet fra det framtredende landemerket vest for distriktet som allerede i middelalderen ga sin navn til den kongelige skogen som sprer seg østover. Pendle Forest er fortsatt navnet på en betydelig rural del av distriktet, skjønt det for lenge siden opphørt å være en skog (engelsk: forest = «skog»).
De gamle herredømmet av Pendle Forest har vært under Honour of Clitheroe (en eldre betegnelse på en rekke landssteder og herregårder) siden middelalderen, og en adelstittel fortsetter å bli hold i en moderne versjon, baronene av Clitheroe. Pendle College ved Lancaster University har navn også etter området.
Alnabru stasjon

Alnabru stasjon 1902-1971

Den første stasjonen på Alnabru ble opprettet i 1902. Stasjonsbygningen ble levert og satt opp av Strømmen Trævarefabrik. Stasjonen hadde ekspedisjon av passasjerer, men var primært opprettet som en skiftestasjon for godstog som kom fra de to tilstøtende godsbanene fra Grefsen og Loenga, dvs. Alnabanen åpnet i 1901 og Godsbanen Loenga-Alnabru åpnet i 1907. Den opprinnelige skiftestasjonen ble etterhvert utvidet med forskjellige private sidespor og en ordinær godsterminal av moderat størrelse. Godsterminalene for jernbane i Oslo var tidligere lokalisert ved Østbanestasjonen og på Filipstad.
I forbindelse med utbyggingen av ny sentralstasjon i Oslo, ble Alnabru stasjon også ombygget og utvidet kraftig. For å få til dette ble Hovedbanens dobbeltspor lagt opp om flyttet litt vestover slik at godstrafikken på skiftestasjonen ble helt atskilt fra persontogene på hovedlinjen. Håndteringen av persontrafikken på Alnabru ble flyttet til en nyopprettet holdeplass med navnet Alna. Alnabru stasjon som stasjon på Hovedbanen ble formelt nedlagt 14. juni 1971. Alna holdeplass ble opprettet 7 dager tidligere, under navnet "Alnabru", men fikk navnet "Alna" fra februar 1973. Stasjonsbygningen fra 1902 ble revet for å gi plass til den nye skiftestasjonen.

Alnabru holdeplass 1872/73

På noenlunde samme sted som Alnabru stasjon, lå i årene 1872–1873 en holdeplass ved navnet Alna, likelydende som den senere holdeplassen ved området.
Horst Herold

Bakgrunn

Horst Herold vokste opp i Pößneck, til familien i 1930 flyttet til Nürnberg. Som barn hadde han vært vært med i den kommunistiske ungdomsbevegelse.
Han tjenestegjorde under andre verdenskrig som løytnant, og ble i 1941 sterkt skadet og havnet den 9. mai 1945 i sovjetisk krigsfangenskap i Nordböhmen. Han klarte imidlertid å flykte.

Studier

Fra 1945 til 1951 studerte han jus ved Universitetet i Erlangen, og tok doktorgraden innen folkerett med avhandlingen Der rechtsgeschäftliche Staatsakt im Völkerrecht.
Herold var til å begynne med venstreorientert ideologisk. For ham var den dialektiske materialisme den sanne del av marxismen.  Under stuieårene var han medlem av Sozialistischer Deutscher Studentenbund (SDS) og aktiv i den utenomparlamentariske bevegelse mot den tyske gjenbevæpning. Han var medlem av SPD.

Karriere

I 1952 ble han utnevnt til rettsassessor hos statsadvokaten i Nürnberg-Fürth. Han ble statsadvokat i 1953. Herold ble sjef for kriminalpolitiet i Nürnberg i 1964. Tre år senere ble han byens politipresident. Fra 1969 til 1971 var Herold medlem av en kommisjon som arbeidet med å reformere Bundeskriminalamt. Han ble utnevnt til president for BKA 1. september 1971. Under hans ledelse skjedde en betydelig modernisering av kriminalpolitiet, og utvikling på både det tekniske og metodiske område, samt en økende sentralisering.
På grunn av meningsforskjeller med den daværende innenriksministeren, Gerhart Baum (FDP), gikk Herold av med pensjon i 1981. På grunn av Herolds rolle i kampen mot terrorisme hadde han i en tjenestebolig på taket av BKA-byggingen, som han sjelden forlot. 
Herold døde 14. desember 2018 etter en alvorlig sykdom.
I filmen Der Baader-Meinhof Komplex (2008) blir Herold spilt av den sveitsiske skuespilleren Bruno Ganz.
Tsarevna

Tsarevna var før 1721 tittelen gitt døtre av tsaren. Tilsvarende begrep for sønner var tsarevitsj.
Etter 1721 antok den russiske monark keisertittel, og fra da ble tsarevna brukt om den russiske kronprinsesse (tsarevitsj for den russiske kronprins); andre barn og nære direkte etterkommere av tsaren førte fra da av storfyrstinne- eller storfyrstetittel.
Hankou

Hankou (kinesisk: 汉口, pinyin: Hànkǒu, Wade-Giles: Hankow) er en av de tre byer som i 1953 ble sammenslått for å danne storbyen Wuhan i provinsen Hubei i Folkerepublikken Kina. De to andre byene, nå bydeler, var Wuchang og Hanyang.
De tre byene /bydelene ligger ved elven Hans utløp i Yangtze.
Hankou er den viktigste elvehavnen i provinsen.
Hankou hadde etter opiumskrigen fem koloniale konsesjonsområder fra Storbritannia, Frankrike, Russland, Tyskland og Japan. De tyske og russiske konsesjoner kom på kinesiske hender etter første verdenskrig. Britene dro sin vei etter de nasjonalistiske opptøyene i 1927. Franskmennene og japanerne dro etter annen verdenskrig.
Hankou er ikke lenger navn på noen administrativ enhet (som for eksempel et distrikt). Dets område faller nå for det meste innenfor tre distrikter understilt Wuhan: Jiang'an, Jianghan og Qiaokou.

Samferdsel

Jingguangbanen, som er toglinjen mellom Beijing i nord og Guangzhou i sør, har stoppested her. Denne sterkt trafikkerte jernbanelinjen er også innom blant annet Shijiazhuang, Handan, Zhengzhou, Changsha og Shaoguan.
Hankou–Yichang-høyhastighetsjernbane, åpnet i 2012, løper fra Hankou til Yichang.
Nordnorsk Kammerorkester

Nordnorsk Kammerorkester turnerte allerede i 1985 og ble landsdelen Nord-Norge's eneste
profesjonelle orkester i sin sjanger.  Kunstnerisk leder var initielt Ole Kristian Ruud og orkesteret
bestod av tre grupper med fast ansatte Landsdelsmusikere, deriblant 
Nordnorsk Blåsekvintett som var identisk med Landsdelsmusikerne i Mosjøen.
Ny kunstnerisk leder og dirigent ble Kjell Seim (1990), et verv han delte med Ari Rasilainen.
Orkesteret ble nedlagt som ledd i en omstrukturering av ordningen med landsmusikere i Nord-Norge (1997).
Akiko Hayakawa

Landslaget

Akiko Hayakawa spilte 2 landskamper for Japans kvinnelandslag.
William Howard Russell

Bakgrunn

William Howard Russell studerte ved Trinity College i Dublin og så for kortere tid ved University of Cambridge.

Journalist

Han journalist arbeidet Russell i Irland fra 1841 for avisen The Times. Den mangeårige (1841 til 1877) utgiver av avisen, John Thadeus Delane, hentet ham i 1843 til London.

Krigskorrespondent

Som ung journalist dekket han en del av første slesvigske krig mellom de danske og prøyssiske styrker i 150.
Han ble så han sendt av The Times-redaktøren John Delane til Malta for å dekke den engelske støtten til Russland i 1854. Derfra havnet han så på Krim og dekket en lang periode av Krimkrigen. Russell foraktet uttrykket «krigskorrespondent», selv om hans dekning av krimkrigen brakte ham internasjonal berømmelse. Ikke bare dkrev ham om krigens militære sammenstøt, men Florence Nightingale skulle senere fremholde at det har hans reportasjer som gjorde henne og hennes virksomhet alment kjent. Krimkrigens sykepleie, og omsorgen for soldater på begge sider som den ble utført av Mary Seacole ble også publisert av Russell og an andre journalister i samtiden, og det reddet henne fra økonomisk ruin.
Det ble under krigen satt ut rykter om at han ikke fortjente suksessen han fikk som reporter fordi han ikke gjorde så mye mer enn å drikke brennevin og røyke sigaretter og lot andre gjøre jobben for ham. Dette ryktet var ikke sant med det førte imidlertid til at Russell ble svartelistet fra enkelte kretser og den britiske kommandanten Lord Raglan rådet sine offiserer til å nekte å snakke med reporteren. 
Reportasjene hans var av stor betydning fordi publikum for første gang fikk muligheten til å lese om virkelighetens krigføring.

Senere virke

I 1856 ble Russell sendt til Moskva for å beskrive kroningen av tsar Alexander II og og senere ble han sendt til India der han var vitne til beleiringen av Lucknow (1858). I 1861 dro Russell til Washington. Han dagbøker fra hans tid i India og om den amerikanske borgerkrigen ble senere publisert. Russell returnerte til England i 1863.
I 1866 dekket han den østerriksk-prøyssiske krig. Senere skildret han med stor formidlingskraft Pariserkommunen (1871). I Sør-Afrika rapporterte han i 1879 fra Zulukrigen.
Han ble adlet i 1895.